“Spider-Man: No Way Home” Terus Dominasi Carta Box Office, Kumpul AS$1.37 Billion
Spider-Man: No Way Home terus menguasai carta box office apabila mengutip AS$52.7 juta dolar pada musim cuti Tahun Baru, lapor Deadline. Filem superhero terbaru Sony Picture itu kini mengumpul AS$610 juta di pasaran domestik AS dalam tempoh tiga minggu tayangannya, sekaligus menduduki tangga ke-10 dengan kutipan paling tinggi sepanjang zaman untuk pasaran domestik AS, hanya dibelakang Star Wars – Episod VIII: The Last Jedi (AS$620 juta) Star Wars – Episod VIII: The Last Jedi  Untuk pasaran antarabangsa, Spider-Man berjaya melepasi AS$1.37 billion, melonjak naik ke tangga ke-12 kutipan filem paling tinggi sepanjang zaman, dibelakang Avengers: Age of Ultron (AS$1.4 billion).  Sementara itu, Sing 2 menambah AS$19.6 juta dolar pada minggu kedua tayangannya, dan mengumpul AS$89.68 juta dolar di pasaran domestik AS manakala untuk pasaran antarabangsa, filem sekuel animasi itu telah mengumpul AS$144.6 juta dolar.  Kutipan filem terbaru francais Kingsman, The King’s Man menyusut -24% pada minggu kedua tayangannya dengan meraih AS$4.5 juta dolar. Filem prekuel itu hanya mengumpul AS$47.8 juta dolar seluruh dunia sepanjang tayangannya.  Akhir sekali, filem Matrix Resurrections mengutip AS$3.825 juta dolar pada minggu kedua tayangannya di pasaran domesti AS, penyusutan -64% berbanding kutipan filem pertama. Bagaimanapun filem sekuel itu menunjukkan prestasi yang baik di pasaran antarabangsa dengan kutipan terkumpul sebanyak AS$106 juta.